Samarqandda ikkita yonma-yon binoda yong'in chiqdi — video

Samarqand shahridagi markaziy ko'chada 7 iyun kuni yong'in sodir bo'ldi. Favqulodda vaziyatlar vazirligi axborot xizmati holat yuzasidan ma'lumot berdi.
Qayd etilishicha, Farovonlik mahallasi Mirzo Ulug'bek ko'chasida joylashgan “Verbatim” MChJ va “Baxt” MChJ binosida yong'in sodir bo'layotganligi to'g'risida viloyat FVBga xabar kelib tushgan.
Shunga ko'ra, 8 ta yong'in-qutqaruv ekipaji soat 14:03 da voqea joyiga yetib borib, yong'in soat 14:30 da qurshab olingan va soat 16:20 da bartaraf etilgan.

Shuningdek, yong'inga viloyat Obodonlashtirish boshqarmasining texnikalari ham jalb etilgan. Yong'in oqibatida binoning taxminan 200 kv.m. maydonda tomi va shift qismi yonib zararlangan.
Hodisa oqibatida tan jarohati olish va halok bo'lish xolatlari qayd etilmadi. Hozirda yong'inni kelib chiqish sababi va moddiy zarar miqdori aniqlanmoqda.

Eslatib o'tamiz, Toshkent shahri Chilonzor tumanida 6 iyun kuni “Rayhon” milliy taomlar binosida yong'in sodir bo'lgandi.